钦定古今图书集成/明伦汇编/氏族典/第297卷 > 《廖用贤尚友录》 > 羊鶤
## 钦定古今图书集成/明伦汇编/氏族典/第297卷 > 《廖用贤尚友录》 > 羊鶤

按《梁书羊侃传》，“侃子鶤，字子鹏，随侃台内。城陷，窜于
阳平，侯景呼还，待之甚厚。及景败，鶤刺杀之。世祖以
鶤为持节通直散骑常侍，都督青冀二州诸军事、明
威将军、青州刺史，封昌国县公。又领东阳太守。征陆
纳，加散骑常侍。平峡中，除西晋州刺史，破郭元建于
东关，迁使持节信武将军、东晋州刺史。承圣三年，西”
魏围江陵，鶤赴援不及，从王僧愔征萧玨于岭表。闻
太尉僧辩败，乃还。为侯瑱所破，于豫章遇害。